Asia	Merkkivuoden 1809 muistamisen valmistelu

Asettaminen

Valtioneuvoston kanslia on tänään asettanut merkkivuoden 1809 muistamisen valmistelua ja toteutusta varten valtuuskunnan ja toimikunnan.

Toimikausi
	
	26.6.2006–31.1.2010

Taustaa

Suomen valtiollisiin merkkivuosiin kuuluu vuosi 1809, jolloin pidettiin Porvoon valtiopäivät ja asetettiin hallituskonselji, jonka nimi oli vuosina 1816–1917 Keisarillisen Suomen Senaatti, sekä tehtiin Haminan rauha. Porvoon valtiopäivillä oli Suomen autonomian synnyssä keskeinen asema. Senaatista, sen talous- ja oikeusosastoista sekä muista autonomian alkuvuosina perustetuista virastoista kehittyivät autonomisen ja itsenäisen Suomen keskeiset valtiolliset organisaatiot. Autonomisen Suomen alkuvaiheisiin liittyivät kaupungeista läheisimmin Porvoo, Turku ja Helsinki.  

Porvoon valtiopäivien tasavuosia on muistettu valtiollisin tapahtumin. Myös Senaatin perustamispäivää tiedetään juhlistetun ensimmäisen kerran vuonna 1859. 

Vuonna 2009 merkkivuodesta 1809 tulee kuluneeksi 200 vuotta.

Tehtävät 

Hankkeen tehtävänä on valmistella merkkivuoteen 1809 liittyvät yleiset valtiolliset tapahtumat sekä edistää merkkivuoden huomioon ottamista valtion virastojen ja laitosten, kuntien, muiden yhteisöjen sekä tiedotusvälineiden toiminnassa erityisesti vuonna 2009.  

Valtioneuvoston kanslia asettaa tehtävää hoitamaan valtuuskunnan, joka kokoaa yhteistoimintaan merkittävät tahot ja päättää toiminnan periaatteista.  

Merkkivuoden suunnittelua ja käytännön toteuttamista sekä toiminnan asianmukaista järjestämistä varten valtioneuvoston kanslia asettaa toimikunnan. 
Valtuuskunnan organisointi 

	Puheenjohtaja

	pääministeri 		Matti Vanhanen	
	
Varapuheenjohtaja
	
	pääministerin sijainen,
	valtiovarainministeri	Eero Heinäluoma	

Jäsenet

presidentti 		Pekka Hallberg	Korkein hallinto-oikeus
	
	televisiotoiminnan
johtaja	 	Olli-Pekka Heinonen	Yleisradio Oy	
	
	kansanedustaja 	Toimi Kankaanniemi 	Suomen Kristillisdemokraatit 

presidentti		Pauliine Koskelo	Korkein oikeus

kansanedustaja	Irina Krohn		Vihreä Liitto	

oikeuskansleri	Paavo Nikula		Oikeuskanslerinvirasto

pääjohtaja 		Jussi Nuorteva 	Kansallisarkisto
	
	kansanedustaja	Outi Ojala		Vasemmistoliitto

kansanedustaja 	Kalevi Olin 		Suomen sosialidemokraattinen		puolue

ylipormestari 	Jussi Pajunen	Helsingin kaupunki
	
toimitusjohtaja 	Risto Parjanne 	Suomen Kuntaliitto

kansanedustaja 	Maija Perho 		Kansallinen kokoomus

kaupunginjohtaja 	Mikko Pukkinen	Turun kaupunki

	pääjohtaja 		Paula Purhonen 	Museovirasto

kansanedustaja	Juha Rehula		Suomen Keskusta
	
	kansliapäällikkö 	Kari Rimpi		Puolustusministeriö
	
	maaherra 		Rauno Saari		Länsi-Suomen lääninhallitus

kansliapäällikkö 	Raimo Sailas		Valtiovarainministeriö
	ohjelmajohtaja 	Harri Skog 		
(1.8.2006 alkaen opetus-
ministeriön kansliapäällikkö)

kaupunginjohtaja	Per-Håkan Slotte	Porvoon kaupunki
	
	kansanedustaja 	Timo Soini		Perussuomalaiset
	
	maaherra 		Anneli Taina 		Etelä-Suomen lääninhallitus
	
	pääsihteeri		Seppo Tiitinen	Eduskunta	

valtiosihteeri		Pertti Torstila		Ulkoasiainministeriö	

toinen 
valtiovarainministeri	Ulla-Maj Wideroos	Ruotsalainen kansanpuolue

kansliapäällikkö	Jarmo Viinanen	Tasavallan presidentin kanslia	
kansliapäällikkö 	Ritva Viljanen	Sisäasiainministeriö

rehtori		Keijo Virtanen	Turun yliopisto		

Toimikunnan organisointi

Puheenjohtaja

	valtiosihteeri		Risto Volanen	
	
Varapuheenjohtaja

	hallintojohtaja	Auni-Marja Vilavaara 	
	
Jäsenet

hallintojohtaja 	Heikki Halttunen 	

dosentti 		Martti Häikiö 		
	
	pääjohtaja		Kirsi Lindroos		

hallintojohtaja	Outi Lumijärvi 	

ministeri 		Jaakko Numminen

toimitusjohtajan
varamies		Harri Saukkomaa

Turun maakunta-
arkiston johtaja 	Riitta Sihvonen		
	
pääjohtaja		Vappu Taipale	 
	
	neuvotteleva virkamies	Seppo Tiihonen	

Valtuuskunnan ja toimikunnan asiantuntijat

professori		Osmo Jussila

dosentti		Kristiina Kalleinen

professori		Petri Karonen

professori		Matti Klinge

dosentti 		Laura Kolbe	

johtaja 		Gunvor Kronman 

dosentti		Pirjo Markkola

suurlähettiläs 	Heikki Talvitie 	

akateemikko		Päiviö Tommila

professori		Jouko Vahtola

dosentti		Timo Vihavainen

professori		Heikki Ylikangas

Valtuuskunnan ja toimikunnan sihteeristö
	
pääsihteeri dosentti Raimo Savolainen

tiedottaja Päivi Mutanen-Pirttilä

Muut sihteerit nimetään valtioneuvoston kanslian toimesta myöhemmin. 

Valtuuskuntaa ja toimikuntaa voidaan täydentää myöhemmin.

Kustannukset ja muut ehdot

Hankkeessa mukana olevat osapuolet vastaavat itse järjestämiensä ohjelmien osista ja niiden aiheuttamista kustannuksista.
 
Valtioneuvoston kanslia maksaa valtuuskunnan ja toimikunnan puheenjohtajien ja jäsenten, asiantuntijoiden sekä sihteeristön matkakustannukset valtion matkustussäännön mukaisesti. 

Mahdollisista palkkauksista ja palkkioista tehdään erikseen asianmukaiset valtioneuvoston kanslian päätökset. 

Valtuus- ja toimikunta eivät voi tehdä valtioneuvoston kansliaa sitovia tilauksia eivätkä muita sopimuksia, kuten konsulttitoimeksiantoja, toimitilojen vuokraamista tai materiaalihankintoja ilman valtioneuvoston kanslian hyväksymistä. 

Mietintöjen ja muiden julkaisujen painosmäärät ja ulkoasu sekä jakelu on selvitettävä etukäteen valtioneuvoston kanslian kanssa, joka tekee niistä taloudellisesti sitovat päätökset.

Hankkeen sihteerit vastaavat siitä, että valmisteluun liittyvät asiakirjat tulevat rekisteröidyiksi HAREen sekä arkistoiduiksi kanslian kirjaamoon.

Pääministerin estyneenä ollessa
Ministeri			Erkki Tuomioja

Alivaltiosihteeri 		Heikki Aaltonen

Jakelu 
	Valtuus- ja toimikunnan jäsenet, asiantuntijat sekä sihteerit

Tiedoksi
	Ministeriöt
	HARE
	VNK kirjaamo